Еуропалық Ресей

Еуропалық Ресей — Ресей Федерациясының ең батыста орналасқан және халқы ең көп бөлігі. Географиялық тұрғыдан Еуропада орналасқан ол азиялық халқы аз Сібір делінетін екінші бөлігінен аса ерекшеленеді. Ресейдің екі бөлігін Орал таулары мен Жайық өзені бөледі. Еуропалық Ресей Шығыс Еуропаның көпшілігін алады, Еуропа территориясының шамамен 40% және халқының 15% алып тұрады және Ресей, осылайша, — Еуропадағы халқы да, жері де ең көп мемлекет. Аймақ бес федералды округқа бөлінген. Аумағы және халқы Ресей жалпы халқының 80% оның Еуропалық бөлігі алады. Ол 3,969,100 шаршы километр жер алып тұр және 110 миллион халқы бар ол осылайша Ресейді Еуропадағы халқы да, жері де ең көп мемлекет қылады (бұл жерде екінші орынға Германия ие). Бір шаршы километрінде 27.5 адам тұратын Еуропалық Ресей — Ресейдің халық тығыздығы ең үлкен бөлігі. Еуропалық Ресей халқы Еуропа жалпы халқының 15% құрайды. Ресейдің 3 федералды қаласының барлығы да Еуропалық Ресейде орналасқан. Бұл қалалар қатарына елдің астанасы мен халқы ең көп қаласы Мәскеу, халық саны бойынша екінші орындағы елдің мәдени орталығы Санкт-Петербург пен халықаралық заң бойынша Украина жері деп танылатын Қырым түбегінің орталығы Севастополь жатады. Халқы 1 миллион адамнан асатын Ресейдің 16 қаласының он бірі Еуропалық Ресейде, олар: Мәскеу, Санкт-Петербург, Қазан, Төменгі Новгород, Үфі, Краснодар, Самара, Дондағы Ростов, Воронеж, Пермь мен Волгоград (қалғандары — Жаңасібір, Екатеринбург, Красноярск, Челябі мен Омбы). Тарихы Еуропалық Ресейдің тарихи халықтары қатарына славяндар, фин-угорлар, германдықтар, түркілер, еврейлер, скифтер, солтүстік кавказдықтар, ғұндар мен балттар жатады. Кейбір теориялар кейбір ерте шығыс славяндарының қазіргі Батыс Ресейге (сондай-ақ Украина мен Беларуське де) біздің заманымыздың бірінші мыңжылдықтарының ортасында келгенін айтады. Вятичтер дейтін шығыс славян тайпасы Ока өзенінің төңірегінен келген. Бұл аймақта фин-угор, балт пен түркі тайпалары да тұрған еді (түркі және фин-угор халқының көп бөлігі славяндарға сіңгенімен, Еуропалық Ресейде бүгінде де ірі азшылықтар бар). Орталық Ресейдің батыс аймақтарында северяндар дейтін тағы бір шығыс славян тайпасы да тұратын. София бірінші жылнамасы бойынша Ресейдің алғашқы аймақтарының бірі 859 жылы Ұлы Новгород болды. Біздің заманымыздың VIII ғасырдың аяғы мен IX ғасырдың басы мен ортасында Ресейдің қазіргі батысында Орыс қағанаты құрылды. Бұл аймақ варягтардың, шығыс скандинавиялық авантюристтердің, көпестер мен қарақшылардың операцияларының орны болды. IX ғасырдың аяғынан XIII ғасырдың ортасына дейін қазіргі Еуропалық Ресейдің үлкен бөлігі Киев Русінің құрамында еді. Орыс қағанаты мен Киев Русінің жерлері маңызды сауда жолдары болды және Скандинавияны, Византия империясын, Русь халқын және Еділ Бұлғариясын Хазар және Парсы елдерімен байланыстырды. Ескі скандинавиялық деректерге сәйкес Киев Русі немесе Ежелгі Русьтің 12 ірі қалаларының ішінде Новгород, Киев, Полоцк, Смоленск, Муром және Ростов болды. Византия империясымен сауда және мәдени байланыс арқылы Русьтің славян мәдениеті бірте-бірте шығыс православие дінін қабылдады. Көптеген деректерде Рязань, Коломна, Мәскеу, Владимир және Киевті Моңғол империясы қиратқаны делінеді. Моңғол шапқыншылығынан кейін Мәскеулік Русь пайда болды, осы уақыт ішінде Ресейдің батысы және Русьтің түрлі аймақтары Византия империясымен күшті мәдени байланыста қала берді де, славян мәдениеті өмірін жалғастыра да берді. Шығыс славяндық паганизм мен христиандықтың элементтері бір-бірімен қабаттасып, кейде Мәскеулік Русьтегі халық арасында қос сенім (қосдіншілік, бірден бірнеше дінге сенім) пайда болатын. Экономикасы 2022 жылы Еуропалық Ресейдің аймақтық ЖІӨ шамамен ₽100 триллион (1,4 триллион АҚШ доллары) болды. Ескертпелер Дереккөздер